Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/004 ES/Comunidad Valenciana metal) /* COM/2014/0515 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] („Regulamentul privind FEG”). 2. Autoritățile spaniole au depus cererea EGF/2014/004 ES/Comunidad Valenciana metal pentru o contribuție financiară din FEG, în urma unor concedieri și încetări ale activității în sensul articolului 3 din Regulamentul privind FEG (denumite în continuare „concedieri”) în 142 de întreprinderi a căror activitate se încadrează în diviziunea 25 din NACE a doua revizuire (Fabricarea produselor metalice cu excepția mașinilor și echipamentelor)[2] în regiunea de nivel NUTS 2 Comunidad Valenciana (ES52). 3. După analizarea atentă a acestei cereri, Comisia a concluzionat, în conformitate cu dispozițiile aplicabile din Regulamentul privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG: || EGF/2014/004 ES/Comunidad Valenciana metal Statul membru: || Spania Regiunea (regiunile) vizată (vizate) (nivel NUTS 2): || Comunidad Valenciana (ES52) Data depunerii cererii: || 25.3.2014 Termenul pentru confirmarea primirii cererii și pentru solicitarea de informații suplimentare || 7.4.2014 Termenul pentru furnizarea informațiilor suplimentare: || 20.5.2014 Termenul pentru finalizarea evaluării: || 12.8.2014 Criteriul de intervenție: || Articolul 4 alineatul (1) litera (b) din Regulamentul privind FEG Sectorul (sectoarele) de activitate economică (diviziunea NACE a doua revizuire): || Diviziunea 25 („Fabricarea produselor metalice cu excepția mașinilor și echipamentelor”) Perioada de referință (nouă luni): || 1.4.2013 – 31.12.2013 Numărul de concedieri sau de încetări ale activității în decursul perioadei de referință: || 633 Numărul de persoane eligibile care ar putea beneficia de măsuri: || 300 Bugetul pentru serviciile personalizate || 1 622 640 EUR Bugetul pentru activități de pregătire, gestionare, informare și publicitate || 76 000 EUR Bugetul total || 1 698 640 EUR Contribuția financiară solicitată din FEG || 1 019 184 EUR (60 % din costurile totale) EVALUAREA CERERII Procedura 4. Autoritățile spaniole au depus cererea EGF/2014/004 ES/Comunidad Valenciana metal la 25 martie 2014, în termen de 12 săptămâni de la data la care au fost îndeplinite criteriile de intervenție prevăzute la punctele 5-7 de mai jos. Comisia a confirmat primirea cererii în termen de două săptămâni de la data depunerii acesteia, și anume la 7 aprilie 2014. La aceeași dată, Comisia a solicitat informații suplimentare din partea autorităților spaniole. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 12 august 2014. Eligibilitatea cererii Criterii de intervenție 5. Autoritățile spaniole au depus cererea în temeiul criteriului de intervenție prevăzut la articolul 4 alineatul (1) litera (b) din Regulamentul privind FEG, care prevede concedierea a cel puțin 500 de lucrători într-o perioadă de referință de nouă luni, în întreprinderi care își desfășoară activitatea în același sector economic definit la nivel de diviziune NACE Rev. 2 și care sunt situate într-o regiune sau în două regiuni învecinate de nivel NUTS 2 într-un stat membru. 6. Cererea se referă la lucrătorii care au fost concediați sau care și-au încetat activitatea[3] în 142 de întreprinderi[4] a căror activitate se încadrează în diviziunea 25 din NACE Rev. 2 („Fabricarea produselor metalice cu excepția mașinilor și echipamentelor”) în regiunea de nivel NUTS 2 Comunidad Valenciana (ES52). 7. Perioada de referință de nouă luni este cuprinsă între 1 aprilie 2013 și 31 decembrie 2013. Calcularea concedierilor și a cazurilor de încetare a activității 8. Concedierile au fost calculate astfel: – 380 de la data la care, în conformitate cu articolul 3 alineatul (1) din Directiva 98/59/CE a Consiliului[5], angajatorul a notificat în scris autorității publice competente concedierile colective preconizate. Înainte de finalizarea evaluării de către Comisie, autoritățile spaniole au confirmat că aceste 380 de concedieri au fost într-adevăr efectuate; și – 253 de la data încetării de facto a contractului de muncă sau a expirării acestuia în perioada de referință. Beneficiari eligibili 9. Numărul total de beneficiari eligibili este de 633. Legătura dintre concedieri și criza financiară și economică mondială care face obiectul Regulamentului (CE) nr. 546/2009 10. În scopul de a stabili legătura dintre concedieri și criza financiară și economică mondială care face obiectul Regulamentului (CE) nr. 546/2009, autoritățile spaniole susțin că sectorul produselor metalice reprezintă un furnizor important de produse pentru o gamă largă de activități de producție, în special pentru sectorul construcțiilor navale, al construcțiilor și al autovehiculelor. Toate aceste sectoare au fost puternic afectate pe teritoriul Uniunii Europene de criza economică, după cum s-a constatat anterior de către Comisie[6] și serviciile sale[7]. În plus, argumentele prezentate în cererile FEG anterioare cu privire la aceste sectoare rămân valabile[8], în special argumentele prezentate în contextul a două cereri FEG din partea Spaniei, în legătură cu același sector[9]. Indicele producției industriale (2010 = 100) Sursă: Eurostat 11. Astfel cum se poate vedea în graficul de mai sus, între anii 2000 și 2007, adică înainte de criza economică și financiară, creșterea medie anuală a indicelui producției industriale în UE-28 a fost de aproximativ 1,7 %; în Q1 2008, indicele pentru UE-28 a atins nivelul maxim (112,8). Între aprilie 2008 și aprilie 2009, producția industrială în UE-28 a scăzut cu mai mult de 22 de puncte procentuale. Cu toate acestea, ulterior a avut loc o redresare relativ dinamică timp de aproximativ 2 ani. Începând cu mai 2011, producția industrială a scăzut din nou. Indicele mediu al producției industriale a UE pentru 2013 este comparabil cu nivelul din 2003. 12. În Spania, creșterea anuală medie a indicelui producției industriale a urmat aceeași tendință ca în UE-28 până în 2007. Cu toate acestea, între aprilie 2008 și aprilie 2009, producția industrială în Spania a scăzut cu aproape 27 de puncte procentuale (cu cinci puncte procentuale mai mult decât la nivelul UE-28) și de atunci producția industrială nu s-a mai redresat, înregistrându-se un declin relativ constant. Indicele mediu al producției industriale al Spaniei pentru 2013 este comparabil cu nivelul din 1994. 13. Spania se numără printre statele membre cele mai grav afectate de criza economică și financiară mondială. În consecință, perspectivele sumbre la nivelul industriei, apărute ca urmare a crizei financiare și economice mondiale, au determinat o scădere a cererii și a producției de metal și de produse metalice. În Spania, producția de produse metalice a scăzut cu 23,3 % în 2009 față de anul precedent și cu 36,6 % între 2008 și 2013. Producția de produse metalice (NACE Rev. 2 diviziunea 25) în Spania (indicele volumului de producție 2010 = 100) Sursă: Eurostat 14. Scăderea producției industriale a avut consecințe asupra ocupării forței de muncă. Prin urmare, între 2008 și 2012, Spania a pierdut aproape 600 000 de locuri de muncă în industrie, din care 150 000 în sectorul produselor metalice fabricate. Aceste pierderi de locuri de muncă reprezintă 24 % din totalul locurilor de muncă din industrie și 35 % din totalul locurilor de muncă din sectorul metalurgic. 15. Pierderile de locuri de muncă în sectorul metalurgic în Comunidad Valenciana au fost chiar mai mari. În 2008, existau 35 868 de locuri de muncă în sectorul metalurgic în Comunidad Valenciana, în timp ce, în 2012, numărul de locuri de muncă a scăzut la 20 873. Aceasta reprezintă o scădere cu 43 %, cu opt puncte procentuale mai mare decât la nivel național. Evenimentele care au condus la concedieri și la încetarea activității 16. Evenimentele care au condus la concedieri sunt reprezentate de scăderea drastică a producției de produse metalice fabricate în Comunidad Valenciana, ca o consecință a crizei financiare și economice. Cifra de afaceri din acest sector a scăzut cu 38,5 % în perioada 2008-2012, ceea ce a determinat concedieri și alte ajustări, precum suspendarea temporară a activității și reducerea programului de lucru. 17. Locurile de muncă în sectorul metalurgic din Comunidad Valenciana reprezintă 7,4 % din locurile de muncă din acest sector la nivel național. Cu toate acestea, pierderile de locuri de muncă în sectorul metalurgic din Comunidad Valenciana reprezintă 10 % din totalul pierderilor de locuri de muncă din sector, ceea ce dovedește că criza a afectat mai puternic întreprinderile metalurgice din regiunea Comunidad Valenciana în comparație cu media națională. Acest lucru poate fi parțial explicat de faptul că întreprinderile metalurgice din regiunea Comunidad Valenciana sunt puternic dependente de sectorul construcțiilor. Importanța sectorului construcțiilor în această regiune a fost deja evidențiată în cererile FEG anterioare[10]. Impactul preconizat al concedierilor asupra economiei și ocupării forței de muncă la nivel local, regional sau național 18. Autoritățile spaniole susțin că concedierile din sectorul produselor metalice din Comunidad Valenciana vor agrava și mai mult situația șomajului din regiune. Rata șomajului în Comunidad Valenciana Sursă: Encuesta de población activa (EPA)[11] 19. Ocuparea forței de muncă în Comunidad Valenciana a fost grav afectată de criză. Rata șomajului în regiune a crescut rapid, de la 9,6 % (în primul trimestru din 2008) la 28,0 % (în primul trimestru din 2014). Autoritățile spaniole susțin că concedierile din sectorul metalurgic vor agrava și mai mult situația șomajului în regiunea afectată, care pare a fi deosebit de fragilă, dat fiind că sectorul metalurgic reprezintă 25,4 % din locurile de muncă din sectorul industrial din regiune. În plus, lipsesc și locurile de muncă vacante, având în vedere impactul crizei asupra sectoarelor tradiționale cum ar fi cel al ceramicii, încălțămintei și construcțiilor, precum și cel al industriei textile, care reprezintă sectoare foarte importante pentru economia regiunii. FEG a fost mobilizat în sprijinul lucrătorilor concediați în regiunea Comunidad Valenciana în fiecare dintre sectoarele menționate[12]. Beneficiari vizați și acțiuni propuse Beneficiari vizați 20. Se estimează că vor participa la măsuri 300 de beneficiari eligibili. 21. Defalcarea beneficiarilor vizați în funcție de sex, naționalitate și grupă de vârstă este următoarea: Categoria || Număr de beneficiari vizați Sexul: || Bărbați: || 258 || (86,0 %) || Femei: || 42 || (14,0 %) Naționalitate: || Resortisanți ai UE: || 296 || (98,7 %) || Resortisanți ai unor țări terțe: || 4 || (1,3 %) Grupa de vârstă: || 15-24 ani: || 9 || (3,0 %) || 25-29 ani: || 70 || (23,3 %) || 30-54 ani: || 206 || (68,7 %) || 55-64 ani: || 15 || (5,0 %) || peste 64 ani: || 0 || (0,0 %) Eligibilitatea acțiunilor propuse 22. Serviciile personalizate care trebuie să fie furnizate lucrătorilor concediați constau în următoarele acțiuni care se combină pentru a forma un pachet coordonat de servicii personalizate care au ca obiectiv reintegrarea lor pe piața muncii. – Sesiuni introductive și de informare: Aceasta este prima măsură care urmează a fi oferită tuturor lucrătorilor disponibilizați, care cuprinde: (1) sesiuni de informare generală și individuală cu privire la aptitudini și cerințe în materie de formare; cu privire la programele de consiliere și de formare disponibile; cu privire la alocații și stimulente; (2) procedura de înscriere. – Orientare profesională: Aceasta include: stabilirea profilurilor lucrătorilor participanți și a unor strategii personalizate de reintegrare (etapa I), ateliere de lucru pe tema tehnicilor de căutare a unui loc de muncă (etapa II), apoi consiliere și monitorizarea sprijinului personalizat de-a lungul perioadei de implementare. – Plasament: Aceasta va implica o căutare intensivă și proactivă a oportunităților locale și regionale de angajare de către agenții de plasament urmată de plasarea forței de muncă. Această măsură este menită să completeze căutările individuale de locuri de muncă ale beneficiarilor. Pentru a le oferi lucrătorilor instrumente online care să-i ajute în căutarea unui loc de muncă, va fi creat un site web. – Formare: Această măsură va include o gamă variată de cursuri de formare: (1) Formare profesională și îmbunătățirea competențelor. Formarea profesională se va concentra asupra licențelor profesionale, cum ar fi cele necesare pentru manipularea alimentelor, precum și asupra sectoarelor sau domeniilor în care există sau vor apărea oportunități, cum ar fi sectorul alimentar (siguranța alimentară, HACCP[13], 6 Sigma[14] etc.), prevenirea riscurilor profesionale, controlul calității și standarde de mediu (ISO 9001[15], ISO 14000[16], EFQM[17] etc.), în timp ce îmbunătățirea competențelor (adică formarea profesională în același sector) are ca scop dezvoltarea competențelor pe care participanții le dețin deja. Îmbunătățirea competențelor va fi concepută astfel încât să răspundă nevoilor viitoare ale fabricanților de produse metalice, de exemplu tehnici de sudură (cum ar fi sudura TIG, MIG/MAG[18], tehnici speciale de sudură etc.); proiectare mecanică (2D și 3D, CAD, sisteme de integrare CAD-CAM); prelucrări mecanice; programare de mașini-unelte CNC[19]; etc. Se preconizează că la această activitate de formare vor participa aproximativ 200 de lucrători. (2) Formare pentru dezvoltarea competențelor transversale. Oferta de formare va include formarea pentru o gamă largă de competențe care contribuie la o mai bună performanță la locul de muncă, cum ar fi TIC, limbi străine, gestionarea afacerilor etc. Se estimează că 100 de lucrători vor participa la această activitate de formare. (3) Formare la locul de muncă. În cooperare cu întreprinderile locale vor avea loc activități de formare la locul de muncă pentru a completa formarea și reconversia profesională propusă participanților. Pentru beneficiari, aceasta va fi o ocazie de a învăța într-un mediu de lucru real, iar pentru întreprinderile care participă la această măsură va fi o modalitate de a testa aptitudinile profesionale ale potențialilor candidați la angajare. Se estimează că la această activitate vor participa 40 de lucrători. – Promovarea antreprenoriatului: Această măsură caută să ofere asistență lucrătorilor concediați care vor să-și deschidă propria afacere și va consta în (1) activități de formare specifică care includ elemente precum dezvoltarea de idei de afaceri, planificare, efectuarea de studii de fezabilitate, obținerea fondurilor etc.; și (2) tutorat personalizat pe parcursul întregului proces de înființare a întreprinderii și sprijin privind cerințele administrative. De asemenea, participanții pot beneficia de servicii de tutorat și după demararea activității lor. Lucrătorii care trebuie să își dezvolte competențele în administrarea afacerilor vor avea acces la formarea relevantă din cadrul formării în domeniul competențelor transversale. – Sprijin pentru înființarea unei întreprinderi: Beneficiarii care revin pe piața forței de muncă prin înființarea propriei întreprinderi vor primi o sumă forfetară de 3 000 EUR. Acest stimulent este destinat acoperirii costurilor de înființare. – Alocație pentru căutarea unui loc de muncă: Beneficiarii, după atingerea obiectivelor convenite în vederea reinserției profesionale, vor primi o alocație unică în valoare de 300 EUR. – Contribuția la cheltuielile de deplasare: Lucrătorii care participă la aceste măsuri vor primi o contribuție la cheltuielile lor de deplasare. Valoarea finală se calculează în funcție de zilele efective de participare și de distanța parcursă. Se estimează că, în medie, participanții pot primi 400 EUR. – Stimulente pentru angajare: Beneficiarii care revin pe piața forței de muncă cu un contract pe o durată de cel puțin trei luni vor primi o singură subvenție salarială de 700 EUR pentru a-i încuraja — în special în cazul beneficiarilor în vârstă — să accepte reangajarea, în special atunci când condițiile oferite sunt mai puțin atractive decât la locurile de muncă anterioare. 23. Acțiunile propuse constituie măsuri active pe piața muncii în cadrul acțiunilor eligibile prevăzute la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială. 24. Autoritățile spaniole au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 25. Costurile totale estimate sunt de 1 698 640 EUR, incluzând cheltuieli pentru servicii personalizate de 1 622 640 EUR și cheltuieli pentru activitățile de pregătire, gestionare, informare și publicitate, control și raportare de 76 000 EUR. 26. Contribuția financiară totală solicitată din FEG este de 1 019 184 EUR (60 % din costurile totale). Acțiuni || Numărul estimat de participanți || Costul estimat per participant (EUR) (*) || Costuri totale estimate (EUR); (% din total) (**) Servicii personalizate [acțiuni în temeiul articolului 7 alineatul (1) literele (a) și (c) din Regulamentul privind FEG] Sesiuni introductive și de informare (Acogida) || 300 || 300 || 90 000 Orientare profesională (Orientación profesional personalizada) || 300 || 750 || 225 000 Servicii de plasare (Intermediación laboral) || 300 || 900 || 270 000 Formare (Formación) || 300 || 1 987 || 596 000 Promovarea antreprenoriatului (Emprendimiento) || 30 || 1 638 || 49 140 Stimulent pentru înființarea unei întreprinderi (Incentivo a la constitución de negocios) || 20 || 3 000 || 60 000 Subtotal (a): || || 1 290 140 (79,5 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] || || Alocații pentru căutarea unui loc de muncă (Incentivo a la participación) || 300 || 300 || 90 000 Contribuție la cheltuielile de deplasare (Ayudas por desplazamientos) || 300 || 400 || 120 000 Stimulent pentru angajare (Incentivo a la reinserción) || 175 || 700 || 122 500 Subtotal (b): || || 332 500 (20,5 %) Acțiuni în temeiul articolului 7 alineatul (4) din Regulamentul privind FEG: 1. Activități de pregătire || || 0 2. Gestionare || || 58 000 3. Informare și publicitate || || 9 000 4. Control și raportare || || 9 000 Subtotal (c): || || 76 000 (4,47 %) Costuri totale (a + b + c): || || 1 698 640 (*) Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Spania. (**) Totalul nu corespunde din cauza rotunjirilor. 27. Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile spaniole au confirmat că aceste acțiuni sunt condiționate de participarea activă a beneficiarilor la activități de căutare a unui loc de muncă sau de formare. 28. Autoritățile spaniole au confirmat că costurile investițiilor pentru activități independente, înființarea de întreprinderi și preluarea întreprinderilor de către angajați nu vor depăși 15 000 EUR per beneficiar. Perioada de eligibilitate a cheltuielilor 29. La 20 iunie 2014, autoritățile spaniole au început furnizarea serviciilor personalizate către beneficiarii vizați. Prin urmare, cheltuielile privind acțiunile menționate la punctul 22 vor fi eligibile pentru o contribuție financiară din FEG de la 20 iunie 2014 până la 20 iunie 2016. 30. Autoritățile spaniole au început înregistrarea cheltuielilor administrative pentru implementarea FEG la 20 iunie 2014. Prin urmare, cheltuielile privind acțiunile de pregătire, gestionare, informare și publicitate, control și raportare vor fi eligibile pentru o contribuție financiară din FEG de la 20 iunie 2014 până la 20 decembrie 2016. Complementaritatea cu acțiunile finanțate prin fonduri naționale sau ale Uniunii 31. Autoritățile spaniole au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii. 32. Obiectivele principale ale programelor operaționale FSE pe 2007-2013 pentru Comunidad Valenciana sunt promovarea învățării de-a lungul vieții în rândul lucrătorilor și reducerea riscului de abandon școlar timpuriu, cu o atenție specială acordată persoanelor celor mai vulnerabile sau persoanelor cu risc de excludere socială, în principal lucrători tineri sau cu vârste de peste 45 de ani, femei sau persoane cu handicap. Deși unele dintre măsurile FEG ar putea fi similare cu măsurile FSE, există o diferență: măsurile FEG au un caracter nu doar unic și special (se adresează unui sector și unei populații specifice), ci și intensiv și personalizat. Urmărirea continuă a acțiunilor FSE și FEG care au scopuri similare și a lucrătorilor în cauză va împiedica orice suprapunere între măsurile FSE și FEG. 33. Sursele de prefinanțare sau de cofinanțare națională sunt următoarele: 30 % din bugetul total va fi finanțat din fondurile publice din Generalitat Valenciana (guvernul autonom al regiunii Comunidad Valenciana) și, în special, birourile SERVEF (birouri publice de plasare a forței de muncă ale guvernului autonom); asociația angajatorilor Federación Empresarial Metalúrgica Valenciana-FEMEVAL și sindicatele UGT-PV și CCOO-PV vor contribui împreună cu 10 % din bugetul total. Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale 34. Autoritățile spaniole au indicat că pachetul coordonat de servicii personalizate a fost elaborat în consultare cu partenerii sociali FEMEVAL, UGT-PV și CCOO-PV, menționați ca sursă de cofinanțare la punctul 33. În Q3 2013, preocupați fiind de ritmul de pierderi de locuri de muncă în sectorul metalurgic, partenerii sociali au informat serviciul de ocupare a forței de muncă al regiunii Comunidad Valenciana (SERVEF ) cu privire la dorința lor de a sprijini o cerere de finanțare din partea FEG pentru lucrătorii concediați din sectorul metalurgic. Ulterior au avut loc mai multe reuniuni tehnice în decembrie (16.12 și 23.12), ianuarie (10.1 și 28.1) și februarie (3.2) în care a fost dezbătut și convenit proiectul de cerere, în special conținutul și calendarul acțiunilor, precum și repartizarea rolurilor și distribuția sarcinilor. Sisteme de gestionare și control 35. Cererea conține o descriere detaliată a sistemului de gestionare și control, care specifică responsabilitățile organismelor implicate. Spania a notificat Comisiei faptul că aceleași organisme care asigură gestionarea și controlul finanțărilor din FSE vor gestiona și controla și contribuția financiară în discuție. SERVEF va fi organismul intermediar pentru autoritatea de management. Angajamentele furnizate de statul membru în cauză 36. Autoritățile spaniole au furnizat toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele stipulate în legislația națională și în cea a UE privind concedierile colective au fost respectate; – măsurile propuse vor furniza sprijin pentru lucrătorii persoane fizice și nu vor fi utilizate pentru restructurarea societăților sau sectoarelor; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚII BUGETARE Propunerea bugetară 37. FEG nu trebuie să depășească o valoare maximă anuală de 150 de milioane EUR (la nivelul prețurilor din 2011), astfel cum se stipulează la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[20]. 38. După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 1 019 184 EUR, reprezentând 60 % din costurile totale ale acțiunilor propuse, în scopul de a furniza o contribuție financiară ca răspuns la cerere. 39. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[21]. Acte conexe 40. În același timp cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 1 019 184 EUR. 41. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/004 ES/Comunidad Valenciana metal) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[22], în special articolul 15 alineatul (4), având în vedere propunerea Comisiei Europene, hotărând în conformitate cu procedura stabilită la punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[23], întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară activități independente a căror activitate a încetat ca urmare a unor schimbări structurale majore intervenite în structura comerțului mondial, generate de globalizare, și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), în conformitate cu articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[24]. (3) La 25 martie 2014, Spania a prezentat o cerere de mobilizare a FEG ca urmare a concedierilor[25] din 142 de întreprinderi a căror activitate se încadrează în diviziunea 25 din NACE Rev. 2 (Fabricarea produselor metalice cu excepția mașinilor și echipamentelor)[26] în regiunea de nivel NUTS 2 Comunidad Valenciana (ES52) și a completat-o cu informații suplimentare, astfel cum se prevede la articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 1 019 184 EUR ca răspuns la cererea depusă de Spania, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 1 019 184 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În sensul articolului 3 din Regulamentul privind FEG. [4] Pentru lista întreprinderilor vizate și numărul de lucrători concediați în fiecare întreprindere, a se vedea anexa 1. [5] Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16). [6] COM (2009) 104 final din 25.2.2009, Comunicare a Comisiei - „Răspunsul la criza din industria europeană a automobilelor”. [7] Eurostat – Statistics in focus 61/2011 on Industry, trade and services, „EU-27 Construction activity falls by 16 % from its pre-crisis high by the second quarter of 2011” (Eurostat - Statistici pe scurt 61/2011 privind Industria, comerțul și serviciile, „Activitățile din construcții ale UE-27 au scăzut în al doilea trimestru din 2011 cu 16 % față de vârful de dinainte de criză), http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] Pentru industria construcțiilor navale, a se vedea: EGF/2010/006 PL/H. Cegielski-Poznan, EGF/2010/025 DK/Odense Steel Shipyard și EGF/2011/008 DK/Odense Steel Shipyard. Pentru sectorul construcțiilor, a se vedea: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland și EGF/2011/017 ES/Aragón Construction. Pentru sectorul autovehiculelor, a se vedea: EGF/2009/019 FR/Renault, EGF/2010/002 ES/Cataluña Automotive și 2011/003 DE/Arnsberg și Düsseldorf Automotive. [9] COM (2012) 451 privind EGF/2011/019 ES/Galicia Metal și COM (2012) 620 privind EGF/2011/018 ES País Vasco Metal. [10] EGF/2011/006 ES Comunidad Valenciana construction COM (2012) 053 și trei cereri privind industriile auxiliare sectorului construcțiilor: EGF/2009/014 ES Comunidad Valenciana ceramic COM (2010) 216; EGF/2010/005 ES Comunidad Valenciana natural stone COM (2010) 617; și EGF/2013/004 ES Comunidad Valenciana building materials COM (2013) 635. [11] EPA (Anchetă asupra forței de muncă) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Pentru sectorul construcțiilor și industriile auxiliare, a se vedea nota de subsol nr. 10; pentru sectorul textilelor, a se vedea EGF/2010/009 ES Comunidad Valenciana textile COM (2010) 613 și EGF/2013/008 ES Comunidad Valenciana textile COM (2014) 45; pentru sectorul încălțămintelor, a se vedea EGF/2011/020 ES Comunidad Valenciana footwear COM (2012) 204. [13] Analiza riscurilor și punctele critice de control (HACCP) [14] 6 Sigma este un set de tehnici și instrumente de îmbunătățire a proceselor. [15] ISO 9001 stabilește cerințe pentru sistemele de management al calității. [16] Familia de standarde ISO 14000 abordează diverse aspecte ale managementului de mediu. [17] Modelul de calitate EFQM definit de Fundația europeană pentru managementul calității. [18] Tungsten inert gas welding (sudură cu tungsten în gaz inert, sudură TIG), metal inert gas/metal active gas welding (sudură cu metal în gaz inert/sudură cu metal în gaz activ, sudură MIG/MAG). [19] Computer numerically controlled (CNC) machine tools (Mașini-unelte cu comandă numerică, CNC). [20] JO L 347, 20.12.2013, p. 884. [21] JO C 373, 20.12.2013, p. 1. [22] JO L 347, 20.12.2013, p. 855. [23] JO C 373, 20.12.2013, p. 1. [24] JO L 347, 20.12.2013, p. 884. [25] În sensul articolului 3 litera (a) din Regulamentul privind FEG. [26] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). ANEXĂ Întreprinderi și numărul de concedieri ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Număr total de întreprinderi: 142 || Număr total de disponibilizări: || 633 Numărul total de persoane care desfășurau o activitate independentă care a încetat: || 0 Total (lucrători și persoane care desfășurau o activitate independentă): || 633